देसूरी थाने में सीएलजी की बैठक आयोजित
आपसी सौहार्द्र से मनाए होली का पर्व : परिहार
होलीके पर्व को लेकर सोमवार की देसूरी पुलिस थाने में एसडीएम राजेश मेवाड़ा की अध्यक्षता में सीएलजी के सदस्यों की बैठक आयोजित की गई। बैठक को संबोधित करते हुए एसडीएम राजेश मेवाड़ा ने कहा कि अपराध पर अंकुश लगाने के लिए सीएलजी के सदस्यों और ग्रामीणों को पुलिस की मदद करनी चाहिए, जिससे अपराध पर अंकुश लग सके। उन्होंने कहा कि त्योहार को भाईचारे के साथ मनाया जाए। देसूरी थानाधिकारी सुरेंद्रसिंह भाटी ने कहा कि पुलिस का मुख्य कार्य अपराध पर अंकुश लगाना है। मगर यह कार्य पुलिस अकेले नहीं कर सकती है। इसलिए ग्रामीणों को भी अपराध पर अंकुश लगाने के लिए पुलिस की मदद के लिए तत्पर रहना चाहिए। बैठक में सरपंच प्रवीण कुमार सोलंकी,वीरसिंह, महेंद्र शर्मा पूर्व अध्यक्ष वकील मंडल देसूरी,मास्टर सिकंदर खां पठान, भंवरलाल सिसोदिया आदि उपस्थित थे।
लांबियामें पुलिस चौकी खोलने की मांग
लांबिया.आगामी होली एवं धुलंडी के पर्व को लेकर सोमवार को लांबिया अटल सेवा केंद्र में आनंदपुर कालू थानाधिकारी प्रेमसिंह परिहार एवं सरपंच नैनाराम मेघवाल के सान्निध्य में शांति समिति की बैठक हुई। बैठक में थानाधिकारी प्रेमसिंह परिहार ने सभी से आगामी होली एवं धुलंडी का पर्व शांति एव सौहार्द्र के साथ मनाने की अपील की। वहीं ग्रामीणों ने लांबिया में स्थायी पुलिस चौकी खोलने की मांग की गई। इस मौके पर उपसरपंच भंवरलाल शर्मा, वार्डपंच सत्यनारायण आचार्य, पूर्व पंचायत समिति सदस्य महेंद्रकुमार टांक,अब्दुल सलाम मंसूरी,घनश्याम देवड़ा आदि मौजूद थे।
आनंदपुर कालू | कस्बेमें होली पर्व को लेकर थानाधिकारी प्रेमसिंह परिहार की अध्यक्षता में सीएलजी सदस्यों की बैठक का आयोजन हुआ। थानाधिकारी परिहार ने होली पर शांति एवं सौहार्द्र की भावना से मनाने की अपील की। इस मौके पर उप सरपंच भूराराम सोमरवाल, समाजसेवी दिलीप रिया, गिरधारीलाल सैन, मांगीलाल भाटी, पुखराज भाटी, ताज मोहम्मद रंगरेज, एएसआई जगदीश प्रसाद, हैड कांस्टेबल रुघाराम जाट, पूरणमल, जगदीश कुमार आदि मौजूद थे।
आनंदपुर कालू. थाने में आयोजित सीएलजी बैठक में चर्चा करते थानाधिकारी।
सादड़ी. थाने में आयोजित सीएलजी बैठक में मौजूद थानाधिकारी सदस्य।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva